Lejligheden var okay som base i en lille uge, men heller ikke mere end det. Den var ikke ren (men heller ikke ulækker). Den var ikke charmerende på nogen måde. Der var groft nok hvad man skulle bruge, men service i køkkenet var ikke rent.
Jeg boede med en veninde, og der var kun en dobbelt dyne. Vi spurgte efter et ekstra sæt nøgler, men fik aldrig svar.
Vi vågnede hver eneste nat fra larm fra en nærliggende lejlighed. Der blev festet, skreget, kastet med ting, trampet rundt og skændtes meget højlydt. Jeg overvejede om det var nødvendigt at ringe til politiet, men vurderer at ingen var i fare ud over min nattesøvn.
Caféen på hjørnet er hyggelig og kan anbefales.